અંધેરીમાં રિક્ષાચાલકોની મનમાની અંધેરી-વેસ્ટમાં રેલવે-સ્ટેશનની બહાર રિક્ષાઓ રસ્તાની વચ્ચે જ પાર્ક કરવામાં આવતી હોવાથી કાયમ અહીં ટ્રાફિક જૅમની સમસ્યા જોવા મળે છે. આડેધડ રિક્ષાચાલકો રિક્ષાઓ પાર્ક કરે છે અને આ જ કારણે પ્રવાસીઓને, બસને તથા અન્ય વાહનચાલકોને પણ અહીંથી નીકળવું મુશ્કેલ થઈ જાય છે. આ બાબતે ટ્રાફિક-પોલીસ દ્વારા કોઈ જ પ્રકારની કાર્યવાહી કરવામાં ન આવતાં રિક્ષાચાલકો પોતાની માલિકીનો રસ્તો હોય એમ સમજી જ્યાં સુધી કોઈ જ પ્રવાસી ન મળે ત્યાં સુધી તેમની રિક્ષાઓ પાર્ક કરે છે.